Waarom Theresa May na meest verpletterende nederlaag ooit kan aanblijven? Nog steeds Jeremy Corbyn | Lode Vanoost
17 januari 2019 21 januari 2019 Lode Vanoost	- Lode Vanoost Robertson, Catherine Anne ; Du Plessis, Catherine Anne (2015-03)
Thesis (PhD)--Stellenbosch, 2015.
AFRIKAANSE OPSOMMING: Die openbare tegniese en beroepsgerigte onderwys-en-opleidingskolleges in Suid-Afrika het die afgelope 20 jaar groot veranderings ervaar. Hierdie kolleges het onlangs die hoof-fokuspunt van onderwys en opleiding geword vandat die Groenskrif vir Na-skoolse Onderwys en Opleiding in 2012 gepubliseer is, wat die kolleges verskuif het na die hoër onderwys-en-opleidingstelsel met die verwagting om teen 2030 inskrywings van 650 000 tot 2.5 miljoen te vermeerder. Leiers in hierdie instellings ondervind voortdurende uitdagings in ’n vinnig-veranderende omgewing. Daar word internasionaal erken dat om leiers op alle vlakke by beroepsgerigte onderwys-en-opleidingsinstellings in staat te stel om hierdie instellings effektief te transformeer, leierskapontwikkeling essensieel is. Al word leierskapontwikkeling in die Groenskrif vir Na-skoolse Onderwys en Opleiding voorgestel, word daar nie vir hierdie opleiding in die daaropvolgende Witskrif (2014) voorsiening gemaak nie, wat verskil van die optrede van regerings in ander lande wat leierskapsontwikkeling in hierdie komplekse sektor prioritiseer. Gepaste leierskapskwalifikasies en -programme is oral ter wêreld vir leiers in dié sektor beskikbaar, maar nie in Suid-Afrika nie. Hierdie kolleges is ook as aktiwiteitstelsels ondersoek en daardeur is ’n analise van die kulturele en historiese invloede gemaak volgens Engeström (1987) se weergawe van Aktiwiteitsteorie. Die doel van hierdie studie was dus om ’n leierskapkurrikulumraamwerk vir huidige en toekomstige leiers van openbare tegniese en beroepsgerigte onderwys-en-opleidingskolleges in Suid-Afrika te ontwikkel. Deur interaktiewe kwalitatiewe analise, ’n interpretatiewe metodologie wat sy basis in stelselsteorie het (Northcutt & McCoy, 2004) en wat ’n interpretatiewe benadering toepas, is daar gepoog om deur middel van fokusgroep- en individuele onderhoude vas te stel wat leiers in die sektor glo in so ’n kurrikulumraamwerk ingesluit moet word, sodat die mandaat van die Witskrif (RSA, 2014) uitgeoefen kan word.
Please refer to this item in SUNScholar by using the following persistent URL: http://hdl.handle.net/10019.1/96966
Download PDF (4.423Mb)